Virallinen lehti nro C 187 , 16/06/1998 s. 0025



KIRJALLINEN KYSYMYS E-3598/97 komissiolle esittäjä(t): Ernesto Caccavale (UPE) (13. marraskuuta 1997) Aihe: Yhteistyöhän tarkoitettujen varojen väärinkäyttö PO VIII myönsi vuonna 1993 noin kuusi miljardia liiraa italialaiselle, Bolognassa sijaitsevalle CESTAS-nimiselle kansalaisjärjestölle Angolassa terveydenhuollon alalla toteutettavia kiireellisiä toimenpiteitä varten. CESTASilla ei näytä vieläkään olevan toimintaa Angolassa, mutta järjestön puheenjohtaja on lähettänyt sen jäseniä vuosina 1993 ja 1994 useille erityisen kalliille virkamatkoille, jotta nämä ¨arvioisivat¨ tuon kovaonnisen maan tilannetta. Näyttää myös siltä, että kyseisellä kansalaisjärjestöllä on ollut suuria ongelmia afrikkalaisen Kapverden viranomaisten kanssa vuosina 1994 ja 1995, sillä nämä valittivat, että hallinnossa ¨piiloteltiin¨ kuukausia Aidsin torjuntahanketta, jonka toimeenpano oli annettu PO VIII:n tehtäväksi ja jonka PO VIII:n piti rahoittaa. Voiko komissio valaista asiaa viipymättä? Voiko komissio harkita rahoituksen peruuttamista, jos sitä on saatu laittomasti? Voiko komissio tutkia huolellisesti, onko EU:n rahastojen käyttö Angolassa tehokasta? Voiko komissio arvioida, onko PO VIII ollut puolueellinen ja / tai onko sen hallinnassa ollut puutteita, joita paikan päälle virkamatkoja tehneet valvonnasta vastaavat virkamiehet ovat aiheuttaneet? Komission jäsenen João de Deus Pinheiron komission puolesta antama vastaus (8. tammikuuta 1998) Komissio ei voi hyväksyä väitteitä, joiden mukaan se harjoittaisi suosintaa myöntäessään valtiosta riippumattomille järjestöille varoja kehitysyhteistyötä varten. Komissio arvioi järjestelmällisesti eurooppalaisten valtiosta riippumattomien järjestöjen esittämät hankkeet ja ohjelmat. Erityisesti arvioidaan niiden yhteensopivuus kyseisten maiden kehitysstrategioihin. Arviointi tapahtuu ennen rahoituspäätösten tekemistä. Komissio seuraa tarkkaavaisesti täytäntöönpanoa (toimipaikassaan tai edustustoissa), koska rahoituksen saanti riippuu hankkeen säännönmukaisesta toteuttamisesta, vaikka olosuhteet joskus ovatkin vaikeat. Paikan päällä toteutettavat hankkeiden arvioinnit ja tarkastukset ovat ammattimaisia ja täysin riippumattomia paikallisviranomaisista ja kyseisistä valtiosta riippumattomista järjestöistä. Jos todetaan yksikin sääntöjenvastaisuus, keskeytetään rahoitus välittömästä. Viimeinen maksuosuus myönnetään vasta hankkeiden täytäntöönpanosta laaditun kertomuksen perusteella. Lisäksi tarkastetaan, että kustannukset vastaavat suunniteltuja kustannuksia ja ovat rahoitukseen sovellettavien sääntöjen mukaisia. Angolassa terveydenhuollon alalla toteutettavasta Cestas-hankkeesta voidaan todeta, että viimeistä rahoitusosuutta ei ole vielä maksettu. Koska komissio totesi, että kyseisellä valtiosta riippumattomalla järjestöllä oli vaikeuksia panna hanke täytäntöön kyseisessä vaikeuksien repimässä maassa, se pyysi järjestöä muuttamaan hankkeen painopisteitä. Tämän vuoksi hankkeen täytäntöönpano on pitkittynyt. Cap Verden terveysministeriö oli valittanut Cap Verdessä toteutettavan Cestas-hankkeen laitetoimitusten myöhästymisestä. Asia kuitenkin sovittiin vuonna 1993 toteutetulla arviointimatkalla. Cestas-hanke saatettiin päätökseen vuonna 1994, kun kaikki sopimuksessa määrätyt toimitukset ja työsuoritukset oli toteutettu. Hanketta jatketaan nykyään suoraan yhdessä kyseisen terveysministeriön alaisena toimivan koulutusyksikön kanssa.